Кралство Нов Зеланд

Кралството Нов Зеланд (англ. Realm of New Zealand) е територијата врз која кралот на Нов Зеланд е шеф на држава. Кралството се состои од Куковите Острови, Нов Зеланд, Ниуе, Токелау и новозеладската Росова Зависност на Антарктикот. Поимот „Кралство Нов Зеланд“ е опишан во Кралските отворени писма од 1983 за функцијата ан генералниот гувернер на Нов Зеланд, во Член I.

 Генерален гувернер 

Бидејќи кралот Чарлс III живее во Обединетото Кралство, него го претставува Генерален гувернер. Генералниот гувернер ги презема сите дигнитети и дискрециони права на Кралот. Моменталниот генерален гувернер на Нов Зеланд е Ананд Сатјананд.

 Суверенитет во рамките на Кралството 
Самото Кралство е збир од поранешни британски колонии и протекторати. Нов Зеланд станал британска колонија во 1840, станал доминион во 1907, а се стекнал со правна независност со Актот за усвојување на Вестминстерскиот статут од 1947. Куковите Острови и Ниуе биле британски протекторати, а во раниот XX век власта му припаднала на Нов Зеланд. Росовата Зависност потпаднала под новозеландска власт во 1923, додека во 1925 Токелау се одвоил од колонијата Гилбертови и Елисови Острови и му припаднал на Нов Зеланд.

 Кукови Острови и Ниуе 
Куковите Острови и Ниуе во принцип уживаат самоуправа во слободно здружение со Нов Зеланд. Парламентот на Нов Зеланд не е овластен еднострано да доненосува закони за овие земји. Во сферите на надворешните односи и одбраната, Нов Зеланд ги врши функциите во име на овие земји, но само со нивен совет и одобрување.

Бидејќи генералниот гувернер живее во Нов Зеланд, Уставот на Куковите Острови одредува посебна функција наречена „Претставник на Кралот“. Ова лице не е подредено на генералниот гувернер и ја има функцијата на локален претставник на Кралот како владетел на Нов Зеланд. Оваа функција моментално ја извршува Сер Фредерик Гудвин.

Според Уставот на Ниуе од 1974, генералниот гувернер на Нов Зеланд служи како претставник на Кралот.

Дипломатскиот претставник на Нов Зеланд на Куковите Острови и Ниуе е новозеландски Висок комесар. Моменталниот новозеландски висок комесар на Куковите Острови е Џон Брајан, додека високиот комесар во Ниуе е Антон Оџала.

И покрај нивните блиски односи со Нов Зеланд, Куковите Острови и Ниуе одржуваат извесни диспломатски односи сами за себе. Обете земји имаат високи комесаријати во Нов Зеланд и имаат новозеландски високи комесари во нивинте престолнини. Според практиките во Комонвелтот, високите комесари ја претставуваат својата држава, а не шефот на државата.

 Нов Зеланд 
Самиот Нов Зеланд се состои од следните островски групи:
 Северен Остров, Јужен Остров и соседните крајбрежни острови, сите сместени во рамките на 16-те региони на Нов Зеланд;
 Четемските Острови на исток, во рамките на Територијата на Четемските Острови;
 Островите Кермадек на север и подантарктичките острови на југ, сите вон границите на локалните власти и населени само од мал број на научен и конзервационен персонал.

 Токелау 
Токелау има де јуре независност во помала мера отколку Куковите Острови или Ниуе, и се стреми кон статус на слободно здружение. Новозеландскиот претставник во Токелау е Администраторот на Токелау кој има право да отфрла правила и прописи донесени од Генералното собрание (наречено „фоно“).

 Росова Зависност 
Правото на Нов Зеланд врз Росовата Зависност е во мирување по Антакртичкиот договор. Меѓутоа генералниот гувернер на Нов Зеланд е исто така и Гувернер на Росовата Зависност. MFAT  Speech of 23-Apr-02, Antarctic Conference  Росовата Зависност има права и врз станицата Мекмердо, управувана од САД.

 Преглед 

 Територија Претставник на Кралот Шеф на владата Законодавен орган Главен град Население Земјишна површина 30px Нов Зеланд Генерален гувернер Премиер Претставнички домВелингтон4.107.883268,680 км2 30px Кукови Острови Претставник на Кралот Премиер Парламент на Куковите ОстровиАваруа21.388236 км2 30px Ниуе Претставник на Кралот (Генералниот гувенер на Нов Зеланд) Премиер Ниуеанско собраниеАлофи2.145260 км2 30px Токелау Администратор Улу-о-Токелау (Претседател на советот на тековната влада) Генерално фоноНема1.40510 км2 30px Росова Зависност Гувернер Главен извршеб функционер —Скотова база Скотова база: 10–80; Мекмердо: 200–1000 (сезонски)450.000 км2

 Поврзано 
 Доминион Нов Зеланд
 Кралства на Комонвелтот
 Оддалечени острови на Нов Зеланд

 Надворешни врски 
 Кралски отворени писма во кои се состои функцијата на Генералниот гувернер на Нов Зеланд  — објаснет поимот „Кралство Нов Зеланд“ 
 „Кукови Острови“  (Министерство за надворешни работи на Нов Зеланд)  
 „Ниуе“ (Министерство за надворешни работи на Нов Зеланд) 
 „Нов Зеланд и Токелауанските Острови“  (Министерство за надворешни работи на Нов Зеланд) 
 „Росова Зависност“  (Министерство за надворешни работи на Нов Зеланд) 

 Наводи 

Категорија:Управување со Нов Зеланд
Категорија:Нов Зеланд

Категорија:Држави и територии настанати во 1983 година